ddrg/super_eurlex huggingface dataset:
(2)

Ohjelmat on laadittava kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta 25 päivänä helmikuuta 2008 annetun neuvoston asetuksen (EY) N:o 199/2008 (2) ja neuvoston asetuksen (EY) N:o 199/2008 soveltamista koskevista yksityiskohtaisista säännöistä annetun komission asetuksen (EY) N:o 665/2008 (3) mukaisesti.
(3)

Jäsenvaltioita on asetuksen (EY) N:o 861/2006 21 artiklan 2 kohdan mukaisesti pyydetty toimittamaan komission 7 päivänä kesäkuuta 2013 päivätyssä kirjeessä määriteltyjä ensisijaisia aihealueita koskevat lisärahoitukseen liittyvät ohjelmansa, joihin sisältyvien hankkeiden tavoitteena on jäsenvaltioiden sähköisten kirjaamis- ja raportointijärjestelmien (ERS) mukauttaminen ottaen huomioon tuleva velvoite purkaa aluksista kaikki saaliit, jäsenvaltioiden tietokantojen mukauttaminen, ERS-järjestelmien yhteentoimivuus, konetehon mittaaminen ja kalastustuotteiden jäljitettävyys. Komissio määritteli jäljitettävyyshankkeisiin investointeja tekeviä toimijoita ja/tai jäsenvaltioita koskevat vaatimukset jäsenvaltioille 14 päivänä toukokuuta 2012 lähettämässään kirjeessä.
(9)

GL SE:n omistus siirtyi DNV AS:lle, jonka nimeksi tämän jälkeen tuli DNV GL AS. Kyseisestä hetkestä, josta yhteistoiminnan katsotaan alkaneen, lähtien DNV GL AS on tytäryhtiöineen vastuussa kaikista asetuksen (EY) N:o 391/2009 soveltamisalaan kuuluvista luokittelu- ja sertifiointitoimista. Näin ollen DNV GL AS on kaikkien niiden oikeudellisten yhteisöjen asianomainen emoyhteisö, joista hyväksytty laitos koostuu, ja hyväksyntä olisi myönnettävä sille.
a)

Aberthaw Power Station -laitoksen osalta, jonka osuus kansallisen siirtymäsuunnitelman kokonaisenimmäismäärästä NOx-päästöjen osalta on huomattava, on korjattava päästöjen raja-arvo, jonka perusteella laitoksen osuus vuoden 2016 enimmäismäärästä NOx-päästöjen osalta on laskettu; ennen kuin tämä laitos voi soveltaa NOx-päästöjen raja-arvoa 1 200 mg/Nm3, Ison-Britannian ja Pohjois-Irlannin yhdistyneen kuningaskunnan on osoitettava, että laitoksessa käytetyn kiinteän polttoaineen keskimääräinen vuotuinen haihtuvien aineiden pitoisuus oli alle 10 prosenttia kansallista siirtymäsuunnitelmaa koskevina viitevuosina, kuten täytäntöönpanopäätöksen 2012/115/EU liitteessä olevan lisäyksen C taulukon C.1 huomautuksessa 2 edellytetään;
(4)

Kymmenennen EKR:n sisäisen sopimuksen 13 artiklan 3 kohdassa määrätään, että sopimus on voimassa yhtä kauan kuin AKT–EU-kumppanuussopimuksen monivuotinen rahoituskehys ja että se on voimassa niin pitkään kuin on tarpeen kaikkien AKT–EU-kumppanuussopimuksen ja assosiaatiopäätöksen sekä mainitun monivuotisen rahoituskehyksen perusteella rahoitettujen toimien toteuttamisen kannalta.
1.

Jos osapuoli ylläpitää virallista sähköistä julkaisua, jossa on linkkejä sen tähän sopimukseen liittyviin lakeihin ja asetuksiin, jotka ovat saatavilla jollain WTO:n virallisista kielistä, ja tämä julkaisu on mainittu liiteosassa II, osapuoli voi täyttää XXII artiklan 5 kohdassa asetetun vaatimuksen ilmoittamalla komitealle vuosittain vuoden lopussa mahdollisista muutoksista, paitsi jos nämä muutokset ovat oleellisia eli saattavat vaikuttaa osapuolen sopimusvelvoitteisiin; tällaisissa tapauksissa niistä on ilmoitettava välittömästi.
(2)

Asetuksella (EU) N:o 472/2013 vahvistetaan säännöt makrotalouden sopeutusohjelman hyväksymiselle niiden jäsenvaltioiden osalta, jotka saavat tällaista rahoitustukea; näitä sääntöjä on sovellettava yhdessä Euroopan rahoituksenvakautusmekanismin perustamisesta annetun asetuksen (EU) N:o 407/2010 (2) säännöksien kanssa, jos kyseinen jäsenvaltio saa tukea sekä ERVM:stä että muista lähteistä.
(4)

Itävalta esitti 21 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu Steiermarkin NUTS II -alueella (AT22) NACE Rev. 2:n kaksinumerotason 88 (sosiaalihuollon avopalvelut) piirissä toimivissa 105 yrityksessä, ja täydensi hakemusta lisätiedoin 25 päivään kesäkuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 5 200 650 euroa.
(4)

Italia esitti 30 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu Italian NUTS II -alueella Emilia-Romagnassa (ITH5) NACE Rev. 2:n kaksinumerotason 30 (Muiden kulkuneuvojen valmistus) piirissä toimivissa kymmenessä yrityksessä, ja toimitti sitä täydentäviä lisätietoja 10 päivään syyskuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 658 495 euroa.
(2)

Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) 48.1 artiklan mukaan sellaisen jäsenvaltion kansallinen keskuspankki, jota koskeva poikkeus on kumottu, maksaa merkitsemänsä osuuden Euroopan keskuspankin (EKP) pääomasta samassa suhteessa kuin muiden sellaisten jäsenvaltioiden kansalliset keskuspankit, joiden rahayksikkö on euro. Latvijas Bankan painoarvo EKP:n pääoman merkitsemisen jakoperusteessa on kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 29 päivänä elokuuta 2013 annetun päätöksen EKP/2013/28 (3) 2 artiklan mukaan 0,2821 prosenttia. Latvijas Banka on jo maksanut osan merkitsemästään EKP:n pääomasta euroalueen ulkopuolisten kansallisten keskuspankkien maksettavista osuuksista Euroopan keskuspankin pääomasta 21 päivänä kesäkuuta 2013 annetun päätöksen EKP/2013/20 (4) 1 artiklan mukaisesti. Maksamatta oleva määrä on näin ollen 29 424 263,59 euroa, joka saadaan kertomalla EKP:n merkitty pääoma (10 825 007 069,61 euroa) Latvijas Bankan painoarvolla (0,2821 %) ja vähentämällä näin saadusta määrästä se osa Latvijas Bankan merkitsemästä EKP:n pääomasta, joka on jo maksettu.
(5)

Ajoneuvojen muuta kuin yrityskäyttöä on vaikea määrittää tarkasti, ja silloinkin, kun se on mahdollista, määritysmenetelmää on usein hankala käyttää. Ehdotetuissa toimenpiteissä arvonlisäveroksi, joka voidaan vähentää myös muussa kuin yrityskäytössä oleviin moottoriajoneuvoihin liittyvistä kustannuksista, vahvistettaisiin joitakin poikkeuksia lukuun ottamatta kiinteä prosenttimäärä. Puolan tasavalta katsoo, että käytettävissä olevien tietojen nojalla 50 prosenttia on perusteltu prosenttimäärä. Jos ajoneuvoon on sovellettu tätä rajoitusta, siihen ei kaksinkertaisen verotuksen välttämiseksi pitäisi soveltaa vaatimusta, jonka mukaan ajoneuvon muusta kuin yrityskäytöstä on suoritettava arvonlisäveroa. Näitä toimenpiteitä voitaisiin perustella tarpeella yksinkertaistaa arvonlisäveron kantamista ja estää veropetokset, jotka perustuvat virheelliseen kirjanpitoon ja virheellisiin veroilmoituksiin.
(8)

Espanjan viranomaisilta 30 päivänä syyskuuta 2013 ja 10 päivänä lokakuuta 2013 saatujen tietojen perusteella komissio totesi, että useita polttoaineita käyttävien laitostyyppien osalta, joita varten on toimitettu päästöjen raja-arvot kaikkia käytettyjä polttoaineita varten, ja yksi laitos, jota varten on toimitettu kaikkien polttoaineiden keskimääräiset päästöjen raja-arvot, on tarpeen selventää, miten kyseisten laitosten osuudet kokonaisenimmäismääristä laskettiin, ja samalla on esitettävä päästöjen raja-arvot ja keskimääräiset vuosittaiset savukaasuvirrat kunkin kyseisissä laitoksissa käytettävän polttoaineen osalta.
(26)

Espanja on suorittanut intensiivisiä tarkastuksia Bursaphelenchus xylophilus -organismin osalta Portugalin raja-alueilla Andalusian, Kastilia ja Leónin, Extremaduran ja Galician itsehallintoalueilla ja kattanut alueita, joita ei ole rajattu tämän haitallisen organismin esiintymisalueiksi. Näiden tarkastusten tavoitteena on tehokas valvonta, jotta organismi voidaan tietyillä alueilla havaita varhaisessa vaiheessa ja hävittää unionin muun alueen suojelemiseksi. Espanja on jo osoittanut merkittävän määrän voimavaroja Bursaphelenchus xylophilus -organismin kahden erillisen taudinpurkauksen torjumiseksi Extremadurassa ja Galiciassa. Näiden toimien katsotaan olennaisesti suojaavan Espanjan aluetta sekä muita unionin alueita kuin Espanjaa, kun otetaan huomioon Bursaphelenchus xylophilus -organismin suuri merkitys havupuille ja puutavaralle, taudin leviämisnopeus sekä mahdollinen vaikutus unionin metsätalouteen ja kansainväliseen puukauppaan. Sen vuoksi kyseiselle pyynnölle on aiheellista myöntää suurempi eli 75 prosentin suuruinen unionin rahoitustuki.
2)

Lisätään artiklat seuraavasti: ”5 a artikla Unionin taloudellisten etujen suojaaminen 1. Komissio varmistaa asianmukaisin toimenpitein, että tämän päätöksen mukaisesti rahoitettavia toimia toteutettaessa unionin taloudellisia etuja suojataan petoksia, lahjontaa ja muuta laitonta toimintaa ehkäisevillä toimenpiteillä, tehokkailla tarkastuksilla ja, jos sääntöjenvastaisuuksia havaitaan, perimällä aiheettomasti maksetut määrät takaisin sekä soveltuvin osin käyttämällä tehokkaita, oikeasuhteisia ja ennalta ehkäiseviä seuraamuksia. 2. Komissiolla ja sen edustajilla sekä tilintarkastustuomioistuimella on valtuudet tehdä kaikkien Euratomilta tämän päätöksen mukaisesti rahoitusta saaneiden avustuksensaajien, toimeksisaajien, alihankkijoiden ja muiden kolmansien osapuolten osalta asiakirjoihin perustuvia ja paikalla suoritettavia todentamisia ja tarkastuksia. 3. Euroopan petostentorjuntavirasto, jäljempänä ”OLAF”, voi Euroopan parlamentin ja neuvoston asetuksessa (EU, Euratom) N:o 883/2013 (2) ja neuvoston asetuksessa (Euratom, EY) N:o 2185/96 (3) säädettyjen säännösten ja menettelyjen mukaisesti suorittaa tutkimuksia, mukaan lukien paikalla suoritettavat todentamiset ja tarkastukset, jotta voidaan määrittää, onko tämän päätöksen nojalla rahoitettuun sopimukseen, päätökseen tai hankintasopimukseen liittynyt unionin taloudellisia etuja vahingoittavia petoksia, lahjontaa tai muuta laitonta toimintaa. Tämän päätöksen täytäntöönpanosta seurauksena olevissa kolmansien maiden ja kansainvälisten järjestöjen kanssa tehdyissä yhteistyösopimuksissa, hankintasopimuksissa, sopimuksissa ja päätöksissä on nimenomaisesti annettava komissiolle, tilintarkastustuomioistuimelle ja OLAFille valtuudet tehdä tilintarkastuksia sekä paikalla suoritettavia todentamisia ja tarkastuksia, sanotun kuitenkaan rajoittamatta 2 kohdan ja tämän kohdan ensimmäisen alakohdan soveltamista. 5 b artikla Väliarviointi Komissio toimittaa Euroopan parlamentille ja neuvostolle viimeistään 31 päivänä joulukuuta 2017 kertomuksen tämän päätöksen täytäntöönpanon edistymisestä yhteisyrityksen toimittamien tietojen perusteella. Kertomuksessa vahvistetaan 4 artiklan 3 kohdassa tarkoitetun Euratomin osuuden käytöstä saadut tulokset siltä osin kuin on kyse sitoumuksista ja menoista. (2) Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1)." (3) Neuvoston asetus (Euratom, EY) N:o 2185/96, annettu 11 päivänä marraskuuta 1996, komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi (EYVL L 292, 15.11.1996, s. 2).”"
(5)

Kumppanuussopimuksella on perustettu sekakomitea, jonka tehtävänä on valvoa tämän sopimuksen soveltamista. Pöytäkirjan mukaisesti sekakomitea voi lisäksi hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi on aiheellista valtuuttaa Euroopan komissio tietyin edellytyksin hyväksymään ne noudattaen yksinkertaistettua menettelyä,
a)

lisätään yleissopimuksen 25 artiklan 2 kappaleen jälkeen uusi kappale seuraavasti: ”3. Muut kuin tämän artiklan 2 kappaleessa tarkoitetut valtiot, jotka ovat Yhdistyneiden Kansakuntien jäseniä, voivat liittyä yleissopimukseen sopimuspuolten kokouksen hyväksynnän jälkeen. Kyseisten valtioiden on esitettävä liittymisasiakirjassaan tieto siitä, että sopimuspuolten kokous on antanut suostumuksen yleissopimukseen liittymiselle sekä päivämäärä, jolloin suostumus on saatu. Sopimuspuolten kokous ei ota käsittelyyn kyseisten Yhdistyneiden Kansakuntien jäsenten liittymispyyntöjä ennen kuin tämä kappale on tullut voimaan kaikkien niiden valtioiden ja järjestöjen osalta, jotka olivat yleissopimuksen sopimuspuolia 28 päivänä marraskuuta 2003”. ja numeroidaan muut kappaleet uudestaan tätä vastaavasti;
(3)

Saksa esitti 12 päivänä huhtikuuta 2013 hakemuksen EGR:n varojen käyttöönottamiseksi yrityksessä First Solar Manufacturing GmbH toteutettujen työntekijävähennysten vuoksi ja toimitti sitä täydentäviä lisätietoja 14 päivään elokuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 305 357 euroa.
(11)

Vaikka Jordania on saanut varoja IMF:ltä ja muilta monenkeskisiltä rahoituslaitoksilta ja vaikka se on toteuttanut vankkoja talouden vakauttamis- ja uudistusohjelmia, maan maksutaseessa on yhä huomattava ulkoinen rahoitusvaje ja sen ulkoinen rahoitusasema on altis ulkoisille häiriöille, mikä edellyttää valuuttavarannon pitämistä riittävällä tasolla. Näistä syistä unionin makrotaloudellista rahoitusapua Jordanialle, jäljempänä ’unionin makrotaloudellinen rahoitusapu’, pidetään tämänhetkisissä poikkeuksellisissa olosuhteissa tarkoituksenmukaisena vastauksena Jordanian pyyntöön saada tukea talouden vakauttamiseen yhdessä IMF:n ohjelman kanssa. Unionin makrotaloudellisella rahoitusavulla on tarkoitus tukea Jordanian talouden vakauttamista ja rakenneuudistusohjelmaa ja täydentää IMF:n rahoitusjärjestelyllä käyttöön asetettavia varoja.
(3)

Espanja esitti 22 päivänä toukokuuta 2013 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu Espanjan NUTS II -alueella, Valencian itsehallintoalueella (Comunidad Valenciana, ES52), NACE Rev. 2:n kaksinumerotason 23 (muiden ei-metallisten mineraalituotteiden valmistus) piirissä toimivissa 140 yrityksessä, ja täydensi hakemusta lisätiedoin 17 päivään heinäkuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 840 000 euroa.
(4)

Italia esitti 30 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu NUTS II - alueella Lombardiassa (ITC4), NACE Rev. 2:n kaksinumerotason 26 (Tietokoneiden sekä elektronisten ja optisten tuotteiden valmistus) piirissä toimivissa kahdessa yrityksessä, ja täydensi hakemusta lisätiedoin 12 päivään maaliskuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 164 930 euroa.
b)

varmistetaan unionin taloudellisten etujen suojaaminen ja määrätään erityisesti erityistoimenpiteistä unionin makrotaloudelliseen rahoitusapuun kohdistuvien petosten, korruption ja muiden väärinkäytösten estämiseksi ja torjumiseksi neuvoston asetuksen (EY, Euratom) N:o 2988/95 (10), neuvoston asetuksen (Euratom, EY) N:o 2185/96 (11) ja Euroopan parlamentin ja neuvoston asetuksen (EU, Euratom) N:o 883/2013 (12) mukaisesti;
c)

Makrotaloudellisen rahoitusavun myöntämistä koskevan päätöksen hyväksymisen jälkeen komission olisi neuvoa-antavan menettelyn mukaisesti, mikäli apu on enintään 90 miljoonaa euroa, ja tarkastusmenettelyn mukaisesti, mikäli apu on yli 90 miljoonaa euroa, sovittava tuensaajan kanssa yhteisymmärryspöytäkirjassa 6 kohdan c, d, e ja f alakohdassa tarkoitetuista toimenpiteistä.
(4)

Espanja esitti 28 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu País Vascon NUTS II -alueella (ES21), NACE Rev. 2:n kaksinumerotason 25 (metallituotteiden valmistus (pl. koneet ja laitteet)) piirissä toimivissa 423 yrityksessä, ja täydensi hakemusta lisätiedoin 5 päivään syyskuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 299 545 euroa.
(4)

Tanska esitti 21 päivänä joulukuuta 2011 hakemuksen EGR:n varojen käyttöönottamiseksi yrityksessä Flextronics International Denmark A/S toteutettujen työntekijävähennysten vuoksi ja toimitti sitä täydentäviä lisätietoja 23 päivään elokuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 370 910 euroa.
FI Euroopan unionin virallinen lehti L 295/85

Oikaisu neuvoston täytäntöönpanopäätökseen 2014/149/EU, annettu 18 päivänä maaliskuuta 2014, jolla hylätään ehdotus täytäntöönpanoasetukseksi lopullisen polkumyyntitullin ottamisesta uudelleen käyttöön tiettyjen Kiinan kansantasavallasta peräisin olevien sellaisten jalkineiden tuonnissa, joiden päälliset ovat nahkaa ja jotka on valmistanut Brosmann Footwear (HK) Ltd, Seasonable Footwear (Zhongshan) Ltd, Lung Pao Footwear (Guangzhou) Ltd, Risen Footwear (HK) Co. Ltd ja Zhejiang Aokang Shoes Co. Ltd, ja kyseisessä tuonnissa käyttöön otetun väliaikaisen tullin lopullisesta kantamisesta

( Euroopan unionin virallinen lehti L 82, 20. maaliskuuta 2014 )

Sivulla 27, johdanto-osan 2 kappaleessa, viidennellä rivillä:

on:

”…muutoksenhakun jälkeen…”

pitää olla:

”…muutoksenhaun jälkeen…”

Sivulla 28, johdanto-osan 4 kappaleessa, viidenneksi viimeisellä rivillä:

on:

”…tätä varten täytäntöönpanoasetuksessa otettu…”

pitää olla:

”…tätä varten otettu…”

Sivulla 28, johdanto-osan 5 kappaleessa, kuudenneksi viimeisellä rivillä:

on:

”…toimijoiden luottamuksensuojaa.”

pitää olla:

”…toimijoiden oikeutettuja odotuksia.”

Sivulla 28, johdanto-osan 5 kappaleessa, toiseksi viimeisellä rivillä:

on:

”…toimijoiden luottamuksensuojaa.”

pitää olla:

”…toimijoiden oikeutettuja odotuksia.”

Sivulla 28, johdanto-osan 8 kappaleessa, toiseksi viimeisellä rivillä:

on:

”…ottamaan tullit uudelleen käyttöön nyt…”

pitää olla:

”…ottamaan tulleja uudelleen käyttöön nyt…”
Oikaisu komission päätökseen 2014/256/EU, annettu 2 päivänä toukokuuta 2014, ekologisista arviointiperusteista EU-ympäristömerkin myöntämiseksi paperin jatkojalosteille

( Euroopan unionin virallinen lehti L 135, 8. toukokuuta 2014 )

Sivulla 45, liitteessä, arviointiperusteessa 4:

on:

”Arviointi ja todentaminen: Hakijan on toimitettava märkälujitteen kierrätettävyyttä ja liimojen poistettavuutta koskevat testitulokset. Referenssitestit ovat PTS-method PTS-RH 021/97 (märkälujitteet), INGEDE Method 12 (liukenemattomien liimojen poistettavuus), tai vastaavat testimenetelmät. Hakijan on annettava vakuutus siitä, että päällystetyt ja laminoidut paperin jatkojalosteet ovat 3 kohdan c alakohdan vaatimusten mukaisia. Jos osa paperin jatkojalostetta on helposti irrotettavissa (esimerkiksi muovipäällinen tai harjoituskirjan uudelleenkäytettävät kannet) kierrätettävyystesti voidaan tehdä ilman tätä osaa. Paperinkeräysyhtiön, kierrätysyrityksen tai vastaavan organisaation on annettava vakuutus siitä, että muusta kuin paperista valmistetut osat on helppo poistaa. Lisäksi voidaan käyttää testimenetelmiä, joiden osalta toimivaltainen ja riippumaton kolmas osapuoli on osoittanut, että niillä saadaan vastaavia tuloksia.”
(6)

Ruotsi on raportoinut komissiolle, että kolmevuotisen seurannan aikana niillä alueilla, joihin sovelletaan hyväksyttyä hävittämisohjelmaa, BKD:n testitulos on ollut positiivinen ainoastaan yhdellä tilalla. Kyseinen tila on sittemmin tyhjennetty, ja sitä puhdistetaan ja desinfioidaan parhaillaan. Näin ollen Ruotsi ilmoitti, että päätöksen 2010/221/EU liitteessä II olevassa luettelossa mainitun alueen asema BKD:n osalta arvioidaan vuonna 2014. Tämän vuoksi Ruotsi on pyytänyt sen ajan pidentämistä, jonka kuluessa se voi soveltaa päätöksen 2010/221/EU mukaisia rajoituksia tiettyjen vesiviljelyeläinten lähetysten markkinoille saattamiseen ja tuontiin sellaisille alueille, joihin sovelletaan BKD:n hävittämisohjelmaa, jotta hyväksytty hävittämisohjelma saadaan päätökseen.
6.

Hyvinvointia koskevassa arvioinnissa määritellään, onko ennakoitavissa, että uudella kehitetyllä linjalla on odotettu haitallinen ilmiasu . Jos näin on, eläimet on tämän jälkeen ilmoitettava luokassa ”Vakiintuneesti geenimuunneltujen eläinten kolonioiden säilyttäminen; ei käytetä muissa toimenpiteissä” – tai tapauksesta riippuen muiden sellaisten toimenpiteiden yhteydessä, joihin niitä käytetään. Jos hyvinvointia koskevassa arviossa päätellään, että linjalla ei odoteta olevan haitallista ilmiasua, sen kasvatus ei liity mihinkään toimenpiteeseen eikä kyseistä linjaa tarvitse enää ilmoittaa.
Kuivattu sekundaarinen kipsi (synteettinen kipsi, joka on energiantuotantoteollisuuden kierrätetty sivutuote tai jota valmistetaan rakennus- ja purkujätteistä kierrätetystä materiaalista) tonneina tuotetta

”Kipsilevy

Vertailukohde käsittää levyt, arkit, paneelit, tiilet, vastaavat tuotteet, jotka on valmistettu kipsistä tai kipsipohjaisista aineista, jotka/joita on (tai joita ei ole) päällystetty tai vahvistettu pelkällä paperilla/pahvilla, lukuun ottamatta tuotteita, jotka on koottu yhteen kipsillä, ja koristeltu (stukkotonneina). Painavat kipsikuitulevyt eivät kuulu tämän vertailutuotteen piiriin.

Käsittää kaikki prosessit, jotka liittyvät suoraan tai välillisesti seuraaviin tuotantovaiheisiin: jauhatus, kuivatus, kalsinointi ja levyn kuivaaminen. Epäsuorien päästöjen määrittelemiseksi otetaan huomioon vain kuivausvaiheessa käytettyjen lämpöpumppujen sähkönkulutus.

Kyllä
(3)

Vuodesta 2010 kaksi yritystä (Anwil SA ja CUF Químicos Industriais SA) on lopettanut valvottavien aineiden käytön prosessireagensseina. Kolmas yritys (Arkema France SA) on ilmoittanut Ranskan toimivaltaisille viranomaisille, että sen komissiolle vuosien 2007, 2008, 2009, 2010 ja 2011 osalta toimitetuissa tiedoissa oli merkittäviä ja selkeitä virheitä, ja tämän seurauksena sen vuosittaisia päästöjä aliarvioitiin huomattavasti. Komissio käytti näitä tietoja perusteena laskiessaan kyseiselle yritykselle asetettavaa enimmäismäärää, joka esitetään päätöksen 2010/372/EU liitteessä. Siinä luetellaan yritykset ja kunkin yrityksen vuosittaiset enimmäispäästörajat. Ranskan toimivaltaiset viranomaiset ovat tutkineet kyseisen väitteen ja todenneet, että ilmoitetuissa tiedoissa todellakin on selkeitä virheitä. Nämä ilmoitetuissa tiedoissa olevat virheet vaikuttavat olevan tahattomia. Niiden perusteella yritykselle asetettu yläraja jäi merkittäväsi alle sen rajan, joka olisi asetettu, jos vuosittaiset päästöt olisi raportoitu oikein. Yritykselle päätöksen 2010/372/EU liitteessä asetettu yläraja ei näin ollen vastaa asianmukaisesti sen aiempia vuosittaisia päästöjä ja se olisi korjattava.
(11)

Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 84 artiklassa ja unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29 päivänä lokakuuta 2012 annetun komission delegoidun asetuksen (EU) N:o 1268/2012 94 artiklassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.